Diari Oficial de la Generalitat Valenciana


Sumari del DOGV 9884, del 03-07-2024 (2024/6442)

RESOLUCIÓ de 27 de juny de 2024, del Servici de Relacions Laborals i Gestió de Programes de la Direcció General de Treball, Cooperativisme i Seguretat Laboral, per la qual es disposen el registre i la publicació del text de l'acord de la comissió negociadora de les condicions laborals i retributives del personal laboral subrogat per la Conselleria de Sanitat per efecte dels decrets del Consell 200/2021 (reversió ressonàncies magnètiques) i 89/2022 (reversió farmàcia sociosanitària).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9884

Data del DOGV
:   03-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/6442


Data del document
:   27-06-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * conveni col·lectiu

RESOLUCIÓ de 27 de juny de 2024, del Servici de Relacions Laborals i Gestió de Programes de la Direcció General de Treball, Cooperativisme i Seguretat Laboral, per la qual es disposen el registre i la publicació del text de l'acord de la comissió negociadora de les condicions laborals i retributives del personal laboral subrogat per la Conselleria de Sanitat per efecte dels decrets del Consell 200/2021 (reversió ressonàncies magnètiques) i 89/2022 (reversió farmàcia sociosanitària). [2024/6442]  
Vist el text de l'acord de la comissió negociadora de les condicions laborals i retributives del personal laboral subrogat per la Conselleria de Sanitat per efecte dels decrets del Consell 200/2021 (reversió ressonàncies magnètiques) i 89/2022 (reversió farmàcia sociosanitària, de 23 de maig de 2024, subscrit, d'una banda, per la Conselleria de Sanitat i, de l'altra, per la part social, composta per la Confederació Sindical de Comissions Obreres del País Valencià (CCOO PV) i per la Unió General de Treballadors del País Valencià (UGT-PV), i de conformitat amb el que es disposa en l'article 2.1 del Reial decret 713/2010, de 28 de maig, sobre registre i depòsit de convenis i acords col·lectius de treball i en els articles 3 i 4 de l'Orde 37/2010, de 24 de setembre, de la Conselleria d'Economia, Hisenda i Ocupació, per la qual es crea el Registre de la Comunitat Valenciana de convenis i acords col·lectius de treball, este servici de relacions laborals i gestió de programes, d'acord amb l'article 51.1 de l'Estatut d'Autonomia de la Comunitat Valenciana, amb l'article 17.o del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, i amb l'article 28.3.j de l'Orde 9/2024, de 25 d'abril, de la Conselleria d'Educació, Universitats i Ocupació, per la qual es desplega el Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resol:  
  
  
Primer  
Ordenar la inscripció en el Registre de la Comunitat Valenciana de convenis i acords col·lectius de treball, amb notificació a la comissió negociadora, i el depòsit de l'acta que arreplega els acords aconseguits.  
  
  
Segon  
Disposar-ne la publicació en el Diari Oficial de la Generalitat Valenciana.  
  
València, 27 de juny de 2024.- La cap del Servei de Relacions Laborals i Gestió de Programes: Aurora Valero Alcaraz.  
  
  
  
Acord de la comissió negociadora de les condicions laborals i retributives del personal laboral subrogat per la Conselleria de Sanitat per efecte dels decrets del Consell 200/2021 (reversió ressonàncies magnètiques) i 89/2022 (reversió farmàcia sociosanitària)  
  
Reunits a València, a 23 de maig de 2024.  
  
Antecedents  
Per Decret 200/2021, de 10 de desembre (DOGV del 13), es regulen els efectes en matèria de personal de la reversió a gestió directa dels servicis de diagnòstic per la imatge mitjançant equips de ressonància magnètica, a causa de la subrogació que té lloc en virtut del mecanisme de la successió d'empresa previst en l'article 44 de l'ET i conforme al que es disposa per l'article 7 de la Llei 10/2014, de salut de la Comunitat Valenciana, si bé no implica l'adquisició de la condició d'empleat públic de l'article 8 del TREBEP, ni, per tant, l'aplicació de la normativa disposada per a este personal.  
Respecte a les condicions de treball (article 4), disposa:  
«1. El personal laboral subrogat exercirà les seues tasques en les mateixes condicions de treball aplicables de conformitat amb el seu contracte, el conveni col·lectiu que resulte aplicable i, supletòriament, pel que es disposa en el text refós de l'Estatut dels Treballadors.»  
  
L'empresa contractista era «UTE ERESCANNER SALUD», conformada al seu torn per les empreses «Exploraciones Radiológicas Especiales SL (ERESA)», a les províncies de València i Castelló, i «INSCANNER SL», a la d'Alacant.  
Al personal d'ERESA li era aplicable en el moment de la subrogació el «Conveni col·lectiu de treball del sector de sanitat privada de la província de València» (BOP de València núm. 38, de 14 de febrer de 2014, i el BOP de València núm. 72, de 17.04.2015), en situació de pròrroga. Així s'arreplega expressament en l'Acord del Consell, de 29 de juliol de 2022 (DOGV de 9 d'agost), que publica el règim retributiu d'este personal subrogat. Este conveni no arreplega previsió d'increment de retribucions sinó fins a 2016.  
Per Decret 89/2022, d'1 de juliol (DOGV de la mateixa data), del Consell, es regula, en matèria d'organització i personal, la gestió dels servicis farmacèutics de centres sociosanitaris de titularitat pública per part de la conselleria competent en matèria de sanitat. En el seu capítol III, «Personal dels servicis de farmàcia dels centres sociosanitaris», la secció 2 s'ocupa de la «Subrogació de personal» de «les persones treballadores que Quavitae Servicios Asistenciales, SAU, va incorporar, en virtut d'un contracte de treball, ja fora temporal o indefinit, subscrit a l'empara de l'Estatut dels Treballadors, i que continuen prestant servici en la data de la reversió, per a executar els servicis objecte del contracte per a l'elaboració, preparació i sistema de distribució de dosis unitàries de medicaments i material sanitari en els servicis de farmàcia de les residències de persones majors dependents de «Borriana» a Borriana (Castelló), «El Pinar» a Castelló (Castelló), «La Cañada» a Paterna (València) i «La Florida» a Alacant (article 8).  
  
Respecte a les seues condicions de treball, l'article 10 disposa:  
«1. El personal laboral subrogat exercirà les seues tasques en les mateixes condicions de treball aplicables de conformitat amb el seu contracte, el conveni col·lectiu aplicable i, supletòriament, pel que es disposa en el text refós de l'Estatut dels Treballadors.  
  
En el moment de la subrogació el personal es regix pel Conveni col·lectiu per a les empreses que tinguen adjudicada mitjançant contracte amb alguna administració pública la gestió de residències de tercera edat, servicis d'atenció a les persones dependents i desenvolupament de la promoció de l'autonomia personal, centres de dia, centres Dona 24 Hores, centres d'acolliment i servici d'ajuda a domicili de titularitat pública i gestió privada en la Comunitat Valenciana, publicat per Resolució, de 7 de juliol de 2015 (DOGV 27), de la Subdirecció General de Relacions Laborals, modificat per acord de la seua Comissió Paritària publicat per Resolució, de 9 de setembre de 2019 (DOGV 3 d'octubre), de la Direcció General de Treball i Benestar Laboral.»  
Este conveni es trobava en situació de pròrroga en el moment de la subrogació.  
Per Acord d'11 de maig de 2023, de la comissió negociadora de les condicions laborals i retributives d'este personal laboral per a extingir subrogat per efecte dels decrets esmentats 200/2021 i 89/2022, del Consell, publicat en el DOGV, de 3 d'agost, per Resolució de 10 de juliol de la Subdirecció General de Relacions Laborals, es van fixar diferents mesures d'aplicació al personal, en successius exercicis. No obstant això, este acord no tenia un informe previ i preceptiu de la conselleria competent en matèria d'hisenda.  
No obstant això, es considera oportú aplicar determinades mesures concretes, que es detallen, omplint esta vegada tots els requisits formals per a la validesa, sense perjuí de la integració formal en el contingut del futur conveni.  
  
Àmbit i duració de l'acord  
Este acord regirà les condicions de treball que s'especifiquen del personal laboral per a extingir subrogat per efecte dels Decrets del Consell 200/2021 i 89/2022 durant el període comprés entre 1/1/2023 i el 31.12.2024 o fins a la firma d'un nou conveni col·lectiu o, si és el cas, l'aplicació de l'acord d'11 de maig de 2023.  
  
Condicions laborals  
Les parts acorden en matèria de jornada, retribucions i millores socials el següent:  
  
Primer. Mesures amb efecte 1 de gener de 2023:  
1. Reducció en la jornada màxima anual efectiva de treball establida en els convenis vigents, que queda fixada per a 2023 en 1.759 hores. A partir d'eixa jornada, el personal descomptarà els dies de permís establits en cada conveni, més 2 dies de lliure disposició addicionals i el gaudi de tres festius addicionals pels dies 24 i 31 de desembre i el dia anterior al festiu de la setmana de festes locals. (Jornada efectiva real: 1.710 hores, llevat per al cas de les ressonàncies a Alacant, que són 1.696 hores)  
2. Actualització i revaloració salarial, amb efectes d'1 de gener de 2023, aplicant el percentatge de variació previst en les lleis de pressupostos per a les retribucions del personal empleat públic als conceptes salarials bàsics de cada conveni:  
- Per al personal revertit de ressonàncies magnètiques de les províncies de València i Castelló, els conceptes de: salari base, plus de conveni i T.M.F. (trienni mòdul fix)  
- Per al personal revertit de farmàcia sociosanitària, el concepte de salari base, complement de responsabilitat i complement ad personam.  
  
El personal revertit de ressonàncies magnètiques de la província d'Alacant ja és creditor d'esta mesura, des de la reversió, per aplicació del seu conveni col·lectiu, limitat a l'increment en gastos de personal autoritzat per cada llei de pressupostos.  
3. Règim de millora de la prestació per incapacitat temporal i altres situacions protegides de la Seguretat Social en els mateixos termes que al personal estatutari.  
  
Segon. Mesures amb efecte 1 de gener de 2024:  
1. Adhesió als plans d'igualtat I i II de la Conselleria.  
2. La jornada ordinària efectiva anual de conveni queda fixada en 1.724 hores, sobre la qual s'aplicaran els descomptes establits en el punt 1 de l'any 2023 més altres dos dies addicionals de lliure disposició per al personal revertit de ressonàncies magnètiques de València i Castelló i el de farmàcia sociosanitària (el personal revertit de ressonàncies magnètiques de la província d'Alacant ja haurà aconseguit en 2023 els 6 dies de lliure disposició). (Jornada efectiva real: 1.661 hores)  
3. Opció individual de participar en els sistemes d'incentivació retributiva del personal estatutari regulats en el Decret 91/2021. En el cas del personal al qual ja se li aplique un sistema d'incentivació retributiva segons el règim de subrogació, haurà de renunciar a este per a poder adherir-se al propi del decret esmentat.  
  
Tercer. Absència de consideració de modificació substancial de condicions de treball  
Les conseqüències derivades de l'aplicació de les mesures arreplegades en el present acord no tindran en cap cas la consideració de modificació substancial de condicions de treball imposada per l'Administració com a ocupador, ja que deriven d'un acord de voluntats de les dos parts.  
  
Quart. Incorporació al conveni col·lectiu  
El present acord té la consideració d'acord col·lectiu de treball que modifica els convenis col·lectius vigents que eren aplicables a este personal. Les parts es comprometen a continuar les negociacions del nou conveni en el segon semestre de 2024 per a aconseguir un nou marc de condicions de treball.  
  
Quint. Reserva d'accions  
La firma per la representació dels treballadors del present document es formula amb reserva expressa de les accions que pogueren correspondre-li en exigència del compliment de l'Acord d'11 maig de 2023.  
  
  
Sext. Validació i registre  
En el moment de la firma del present acord es disposa de l'informe preceptiu de la Direcció General de Pressupostos, i s'assegura l'eficàcia d'este. Per al registre d'este acord davant l'autoritat laboral, es designa Mauro Gisbert Ruiz, amb DNI \*\*\*940\*\*\*, funcionari de la Direcció General de Personal.  
  
Per l'Administració: Pels representants dels treballadors subrogats pel Decret 200/2021:  
  
Marciano Gómez Gómez  
Honorable conseller de Sanitat Eva Acedo García  
(Delegada Personal H La Fe - CCOO)  
Álvaro Cuadrado González  
Subsecretari Conselleria de Sanitat Noelia Ruiz Gómez  
(Delegada Personal H Clínic - CCOO)  
María Amparo Pinazo Gamir  
Directora General de Personal Gonzalo Camacho Huerta  
(Delegat Personal H La Fe - CCOO)  
Carmela Cots Soler  
Subdirectora General de Règim Jurídic de Personal i Riscos Laborals  
 Leonor Cabedo Ibáñez  
(Delegada Personal H Castelló - UGT)  
 Pels representants dels treballadors subrogats pel Decret 89/2022:  
Félix Alvarruiz Bermejo Subdirector General de Personal Desiré Sánchez Pérez  
(Delegada Personal La Florida - CCOO)  
Jorge Sebastián Gómez Mataix  
Cap de Servei de Règim Jurídic de Personal Ana Folch Clausell  
(Delegada Personal El Pinar - CCOO)  
Rafael Juesas Aucejo  
Cap de Servei de Negociació Col·lectiva, Retribucions i Condicions de Treball Salvador Marraes Lozano  
(Delegat Personal La Cañada - CCOO)  
 Per les organitzacions sindicals  
Luis Arráez Abad  
Cap Unitat Gestió Pressupostària M. Belén Doménech Pérez (CCOO)  
Rafael Reig Valero  
Cap Secció Negociació Col·lectiva José Berenguer Llombart (UGT)